Diari Oficial de la Generalitat Valenciana


Sumari del DOGV 9606, del 30-05-2023 (2023/5897)

DECRET 79/2023, de 26 de maig, del Consell, d'aprovació de les bases reguladores per a la concessió directa d'ajudes per a facilitar solucions residencials a persones en situació d'especial vulnerabilitat a través de les entitats locals, corresponent al Pla estatal per a l'accés a l'habitatge 2022-2025, convocatòria 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9606

Data del DOGV
:   30-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5897


Data del document
:   26-05-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Decret

Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

DECRET 79/2023, de 26 de maig, del Consell, d'aprovació de les bases reguladores per a la concessió directa d'ajudes per a facilitar solucions residencials a persones en situació d'especial vulnerabilitat a través de les entitats locals, corresponent al Pla estatal per a l'accés a l'habitatge 2022-2025, convocatòria 2023.  
  
 [2023/5897]  
La Llei 2/2017, de 3 de desembre, per la funció social de l'habitatge, garanteix, en l'article 2, a totes les persones residents en la Comunitat Valenciana el dret a gaudir d'un habitatge assequible, digna i adequada que complisca amb totes les condicions per a garantir el seu lliure desenvolupament de la personalitat, el seu dret a la intimitat i la resta dels drets vinculats a l'habitatge.  
El Reial decret 42/2022, de 18 de gener, pel qual es regula el Bo Lloguer Jove i el Pla estatal per a l'accés a l'habitatge 2022-2025, recull, entre els diferents programes que conté per a fer efectiu aqueix dret mitjançant la concessió d'ajudes o subvencions per a fer front al pagament de la renda d'arrendament o preu de cessió o ocupació temporal d'un habitatge, un programa d'ajudes dirigit expressament a les persones víctimes de violència de gènere, víctimes de tràfic amb finalitats d'explotació sexual, víctimes de violència sexual, persones que han patit desnonament del seu habitatge habitual, persones sense llar i altres persones especialment vulnerables a fi de facilitar una solució residencial immediata.  
Les ajudes que conté el dit programa van ser contemplades, per primera vegada, en el Reial Decret llei 11/2020, de 31 de març, pel qual s'adopten mesures urgents complementàries en l'àmbit social i econòmic per a fer front a la COVID-19, a conseqüència de l'emergència de salut pública derivada de la pandèmia per la COVID-19 ocorreguda durant l'any 2020 que el va incorporar al Pla Estatal de l'Habitatge 2018-2021 aprovat per Reial decret 106/2018, de 9 de març, com a programa d'ajudes ordinari al mateix temps que encomanava la seua gestió a la comunitats autònomes. Així doncs, la línia d'ajudes de què es tracta ha sigut implementada per la Generalitat mitjançant el Decret 60/2020, de 15 de maig, del Consell, d'aprovació de bases reguladores i concessió directa d'ajudes en matèria d'habitatge per a pal·liar situacions d'especial vulnerabilitat per la COVID-19 en execució de la primera de les normes citades; i a través de la Resolució de 6 d'agost de 2021, del vicepresident segon i conseller d'Habitatge i Arquitectura Bioclimàtica, de concessió d'ajudes del Programa d'ajudes a les persones víctimes de violència de gènere, persones que han patit desnonament el seu habitatge habitual, persones sense llar i altres persones especialment vulnerables a través de les entitats locals, en correspondència al Pla estatal d'habitatge 2018-2021.  
El Reial decret 42/2022, de 18 de gener, pel qual es regula el Bo Lloguer Jove i el Pla estatal per a l'accés a l'habitatge 2022-2025 va contemplar, de nou, un programa d'ajudes per a facilitar solucions residencials immediates als col·lectius més vulnerables contemplats en el citat Pla, que, després de la subscripció de l'oportú conveni entre el Ministeri de Transports, Mobilitat i Agenda Urbana i la Comunitat Valenciana previst en l'article 21 del Reial decret 42/2022, el dia 7 de juliol de 2022 va ser posat en marxa per a l'exercici 2022 mitjançant el Decret 104/2022, de 5 d'agost, del Consell, d'aprovació de les bases reguladores per a la concessió directa d'ajudes per a facilitar solucions residencials a persones en situació d'especial vulnerabilitat a través de les entitats locals corresponent al Pla Estatal d'Accés a l'Habitatge 2022-2025. En totes les citades actuacions s'establia un règim d'ajudes per concessió directa de caràcter excepcional i singularitzat a les entitats locals amb la finalitat que per aquestes es facilitara una solució residencial immediata a les persones víctimes de violència de gènere, a les persones que hagueren patit desnonament del seu habitatge habitual, a les persones sense llar i a altres persones especialment vulnerables dins de l'àmbit territorial de la Comunitat Valenciana.  
  
Com en exercicis passats, la experiència derivada de la gestió de les ajudes concedides ha posat de manifest com, efectivament, les entitats locals constitueixen el millor sistema per a instrumentar l'atenció i satisfacció immediata de les necessitats residencials de les persones pertanyents a aquests col·lectius. Com s'ha assenyalat en ocasions anteriors, per constituir una xarxa organitzada amb encertada implantació en tots els municipis de la Comunitat Valenciana, constitueixen el millor sistema per a detectar, diagnosticar i valorar l'atenció i satisfacció immediata de les necessitats residencials de les persones pertanyents als col·lectius més vulnerables, per la qual cosa, des del Consell s'ha considerat necessari consolidar la col·laboració entre totes dues Administracions públiques impulsant l'actuació de l'Administració en la satisfacció de necessitats residencials de les persones sense mitjans econòmics suficients per a proveir-se d'un habitatge.  
  
En conseqüència, atés el caràcter singular de la subvenció, que es justifica per les raons d'interés públic i social que concorren, de conformitat amb l'article 22, apartat 2.b de la Llei 38/2003, de 17 de novembre, general de subvencions i article 168.1.C) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, s'ha decidit continuar amb la gestió del programa mitjançant la concessió directa de subvencions en favor de les Entitats Locals que s'esmenten en l'annex únic del present Decret perquè, en nom d'aquells, faciliten una solució residencial immediata a les persones en situació d'extrema gravetat econòmica i social. Es compleix així també el Pla estatal regulat pel Reial decret 42/2022, de 18 de gener, que en el seu article 42 determina explícitament que «Les subvencions corresponents a aquest programa d'ajuda podran concedir-se de manera directa segons s'estableix en l'article 22.2.c de la Llei 38/2003, per raons socials i humanitàries, tenint en compte l'evident i notòria urgència i necessitat de dotar de solució residencial a tots els potencials beneficiaris de l'ajuda regulada en aquest programa i sempre dins de les disponibilitats pressupostàries.»  
  
En els pressupostos de la Generalitat per a l'exercici 2023 s'ha previst una línia d'ajudes en el Programa 431.40 «Emergència Residencial i Funció Social», de les previstes en l'article 168.1.C) de la Llei 1/2015, de 6 de febrer, d'hisenda pública, del sector públic instrumental i de subvencions, dotada amb un import de 9.000.000 euros provinents de l'aportació de l'Administració de l'Estat i de la Generalitat Valenciana en la proporció corresponent, per a la concessió d'ajudes directes a les Entitats Locals, compromeses a facilitar una solució residencial immediata i per compte dels col·lectius més vulnerables, destinataris últims de les citades ajudes.  
D'acord amb el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Vicepresidència Segona i Conselleria d'Habitatge i Arquitectura Bioclimàtica les competències en matèria d'habitatge i arquitectura bioclimàtica pel que correspon al citat departament la planificació i desenvolupament de les mesures necessàries per a dur a terme aquesta actuació, atés el seu caràcter social i humanitari.  
Les subvencions que s'articulen mitjançant aquest decret no necessiten de la notificació a la Comissió Europea, per no complir les condicions de l'article 107 del Tractat de funcionament de la Unió Europea; en concret, per no suposar avantatge econòmic, ja que les entitats als qui van dirigides les subvencions, no exerceixen activitat econòmica que puga oferir béns o serveis en el mercat, i no hi ha possibilitat de falsejament de la competència que afecte els intercanvis comercials entre estats membres; tot havent-se aplicat el que es disposa en el Decret 128/2017, de 29 de setembre, del Consell.  
En conseqüència, d'acord amb l'article 168.1.C de la Llei 1/2015 de, 6 de febrer de la Generalitat, d'hisenda pública, del sector públic instrumental i de subvencions, i amb l'article 28.c de la Llei 5/1983, de 30 de desembre, de la Generalitat, del Consell, havent-se incorporat a l'expedient l'informe de l'Advocacia General de la Generalitat i altres exigits per la normativa vigent, a proposta del vicepresident segon i conseller d'Habitatge i Arquitectura Bioclimàtica, amb la deliberació prèvia del Consell, en la reunió de 26 de maig de 2023,  
  
  
  
DECRETE  
Article 1. Objecte  
Aquest decret té per objecte establir un règim d'ajudes per concessió directa de caràcter excepcional i singularitzat i la seua concessió a les entitats locals que figuren en l'annex, amb la finalitat que aquestes faciliten, per compte seu, una solució residencial immediata a les persones víctimes de violència de gènere, víctimes de tràfic amb finalitats d'explotació sexual, víctimes de violència sexual, a les persones objecte de desnonament del seu habitatge habitual, a les persones sense llar, asilades, refugiades, apàtrides, acolliments al règim de protecció temporal, o altres estatuts de protecció subsidiària, i a altres persones especialment vulnerables per concórrer les condicions establides en les presents bases, dins de l'àmbit territorial de la Comunitat Valenciana.  
  
  
Article 2. Procediment de concessió  
1. Les subvencions regulades per aquest decret tenen caràcter singular en virtut del que es disposa pels articles 22.2.c i 28, apartats 2 i 3, de la Llei 38/2003, de 17 de novembre, general de subvencions, i en l'article 168.1.C de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per concórrer raons d'interés públic i social, i en atenció a l'especial interés que suposa la implementació de les actuacions referides en l'article anterior. Per això, seran concedides de manera directa d'acord amb la normativa continguda en l'article 42 del Reial decret 42/2022.  
  
2. Correspondran a la direcció general competent en emergència residencial i funció social de l'habitatge les actuacions subsegüents de gestió de subvencions, la gestió de les fases pressupostàries corresponents, al costat de verificació de la justificació de despeses.  
  
Article 3. Finançament  
1. El finançament de les ajudes previstes en aquest Decret es realitzarà amb càrrec al capítol IV, de l'aplicació pressupostària 77.85.48.698.27.9, «Emergència Residencial i Funció Social», dels pressupostos de la Generalitat per a l'exercici 2023 amb ingressos finalistes del Ministeri de Transports, Mobilitat i Agenda Urbana per al finançament d'aquestes ajudes i l'aportació de la Generalitat corresponent.  
2. La quantia total màxima de les ajudes a concedir ascendeix a la quantitat de 9.000.000 euros, amb càrrec a la línia S1533000, amb denominació «Ajudes per a facilitar solucions residencials a persones en situació d'especial vulnerabilitat o vulnerabilitat sobrevinguda. Pla Estatal d'Accés a l'Habitatge 2022-2025, prevista en la Llei 9/2022, de 30 de desembre, de pressupostos de la Generalitat per a l'exercici 2023, corresponent a l'aportació del Ministeri de Transports, Mobilitat i Agenda Urbana la quantitat de 4.542.600 euros i 4.457.400 € euros a la Generalitat. I això sense perjudici de la seua possible ampliació, a través del corresponent decret,ºººº mitjançant una generació, ampliació o incorporació de crèdit amb càrrec a la línia prevista en el marc del que es disposa en l'article 168.1, apartat C) de la Llei 1/2015, de 6 de febrer, d'hisenda pública, del sector públic instrumental i de subvencions.  
  
  
Article 4. Criteris de distribució de les ajudes  
1. Es pretén una distribució de les ajudes que atenga el major nombre de municipis i mancomunitats possible de manera proporcional a dos factors:  
- Percentatge de la població del municipi respecte al sumatori de les poblacions de tots els municipis inclosos en el Catàleg ANHA, considerant les dades de població que consten en l'INE per a 2022.  
  
- Necessitat objectiva d'habitatge, segons índex ANHA ponderat a què fa referència l'apartat Tercer del Catàleg d'Àrees de Necessitat d'Habitatge aprovat per ORDRE 2/2021, de 20 d'abril, de la Vicepresidència Segona i Conselleria d'Habitatge i Arquitectura Bioclimàtica.  
  
- Així mateix, s'ha contemplat un índex corrector segons el grau d'execució de les ajudes concedides en l'exercici 2021 en el qual, dins de la fórmula de càlcul, es multiplicarà de la següent manera:  
- Per 0,5 en el cas que haja renunciat a l'ajuda o haja executat menys de la meitat.  
- Per 0,75, en el cas que haja executat mes de la meitat de l'ajuda, però menys del 85 % del total assignat.  
- Per 1, s'hauria executat el 85 % o més de l'ajuda o el municipi s'incorpore de nou i no hauria sigut adjudicatari d'ajuda en convocatòries anteriors.  
2. S'estableix un mínim de 11.325 € per a tots els municipis resultat de distribuir a parts iguals la quantia que resulta després de realitzar la distribució utilitzant els criteris anteriors, amb l'objectiu de garantir l'atenció efectiva de les emergències residencials que pogueren donar-se al llarg de l'anualitat.  
3. En el cas de les mancomunitats, s'ha considerat tant la població atesa en funció de la delegació de competències dels municipis que la componen, com els índexs de vulnerabilitat de la seua població, de manera que s'ha tingut en compte la part proporcional que haurien d'obtindre respecte del total de l'ajuda i aquesta quantitat es reparteix segons el nombre de població.  
  
Article 5. Entitats locals beneficiàries  
1. Són beneficiàries de les ajudes les entitats locals que figuren en l'annex únic, que assumeixen la responsabilitat de facilitar una solució residencial immediata a les persones incloses en algun dels col·lectius de persones beneficiàries d'aquestes ajudes i per compte d'aquestes, desglossant la quantia total de l'ajuda en dos conceptes:  
a) Fins a un 30 % de l'import total de l'ajuda concedida serà destinada a la posada a disposició immediata d'una solució residencial a les persones víctimes de violència de gènere, víctimes de tràfic amb finalitats d'explotació sexual, víctimes de violència sexual, a les persones que hagen patit desnonament del seu habitatge habitual, a les persones sense llar i a altres persones especialment vulnerables.  
b) Fins a un 70 % de l'import total de la subvenció concedida serà destinada a la concessió d'ajudes directes per al pagament del lloguer, cessió d'ús o qualsevol règim de gaudi temporal admés en dret, en habitatges de titularitat pública o privada o en qualsevol allotjament o dotació residencial susceptible de solucionar el problema residencial de les persones beneficiàries citades en l'apartat anterior.  
2. En el cas que no es destinara directament tota o part de l'import corresponent en cadascuna de les línies previstes en els apartats anteriors a les finalitats que s'esmenten, i amb la justificació prèvia motivada, podria acumular-se per l'entitat local les quantitats previstes en cadascuna de les línies per a la mateixa finalitat.  
  
Article 6. Gestió de l'actuació per les entitats locals  
1. Òrgan concedent.  
L'entitat local, com a ens gestor de les ajudes que se li concedeixen per compte de les persones en situació de vulnerabilitat finalment beneficiàries, distribuirà la subvenció a través de l'òrgan que determine la seua organització interna i quedarà subjecte a la Llei 38/2003, de 17 de novembre, general de subvencions, en l'aplicació d'aquestes, a la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, al Reial decret 42/2022, de 18 de gener, pel qual es regula el Pla d'Accés a l'Habitatge 2022-2025, a aquest Decret i altres obligacions concordants, a l'efecte de distribuir les ajudes entre les actuacions a realitzar.  
En aquest sentit, l'entitat local haurà d'establir amb caràcter previ:  
- l'adjudicació de l'ajuda i la seua quantia atesos els informes que emeten els serveis socials on es concrete i es valore la situació de vulnerabilitat justificativa de l'obtenció de les ajudes.  
- terminis i mètodes de pagament de la subvenció.  
- possibilitat d'efectuar pagaments anticipats i abonaments a compte.  
- termini i forma de justificació per part de la persona beneficiària de la finalitat per a la qual es va concedir la subvenció.  
D'acord amb el que es disposa en l'article 21.3, f), incís final, de l'RD.42/2022, les resolucions de concessió de les ajudes hauran d'expressar igualment que aquestes són finançades amb càrrec a fons de l'Estat i de la Generalitat.  
2. Requisits de les persones beneficiàries.  
L'entitat local destinarà les ajudes concedides per a dotar d'un allotjament residencial immediat, en qualsevol de les modalitats previstes en l'apartat 3 que s'exposa a continuació, a les persones físiques que, com a beneficiàries finals, complisquen els següents requisits:  
  
a) Ser especialment vulnerables com a persones:  
- Víctimes de violència de gènere  
- Víctimes de tràfic amb finalitats d'explotació sexual  
- Víctimes de violència sexual  
- Desnonades del seu habitatge habitual  
- Sense llar  
- Asilades, refugiades, apàtrides, acolliments al règim de protecció temporal o altres estatuts de protecció subsidiària  
- Altres persones especialment vulnerables, que ostenten aquesta consideració segons valoració individual emesa pels serveis socials de l'entitat local del lloc de residència de la persona sol·licitant o unitat de convivència beneficiària en la qual s'atenguen i valoren les circumstàncies personals que aconsellen la concessió de l'ajuda, com ara persones amb problemes de salut mental, diversitat funcional, persones joves extutelades per la Generalitat, persones d'avançada edat, persones exrecluses, sol·licitants d'asil, persones migrants vulnerables, independentment de la seua situació administrativa, persones que hagen esdevingut vulnerables per haver sigut reduïts, dins dels dos anys anteriors a la sol·licitud de l'ajuda, els ingressos nets del conjunt de la unitat de convivència de manera substancial de manera que no superen 3 vegades l'IPREM i que l'esforç per al pagament de la renda arrendatícia, incloses les repercussions autoritzades per la legislació aplicable supere el 30 per cent dels ingressos nets de la mateixes, i altres situacions similars.  
  
b) La renda arrendatícia o preu de cessió de l'habitatge, allotjament o solució residencial objecte del contracte d'arrendament o cessió haurà de ser igual o inferior, en funció de la localitat del seu emplaçament, als límits que s'estableixen a continuació:  
  
Zona Lloger o cessió habitatge  
 Import anual Import mensual  
ATPMS A-1: València 9.240 € 770 €  
ATPMS A-2: Alacant y Castelló de la Plana 8.160 € 680 €  
ATPMS Resta 7.200 € 600 €  
  
  
En aquesta renda o preu no s'inclou l'import que poguera correspondre a annexos com ara places de garatge, trasters o similars. Si en el contracte d'arrendament o cessió d'ús s'inclogueren annexos com a garatge o traster i el preu de cadascun d'aquests no estiguera desglossat figurant en el contracte únicament l'import global, a l'efecte de la comprovació de l'import màxim del preu anterior, es valorarà l'import de la renda o preu de cessió de l'habitatge com el 80 per 100 del preu total del contracte quan aquest incloga habitatge i garatge, 95 per 100 quan el contracte incloga habitatge i traster, i 75 per 100 quan el contracte incloga habitatge, garatge i traster.  
Si en el contracte d'arrendament o cessió d'ús s'inclogueren les despeses de comunitat i el seu preu no estiguera desglossat figurant en el contracte únicament l'import global, a l'efecte de la comprovació de l'import màxim del preu anterior, es valorarà l'import de les despeses de comunitat com el 5 per 100 de l'import del preu de lloguer o cessió de l'habitatge.  
L'habitatge arrendat, cedida en ús o una altra ocupació haurà de constituir residència habitual de la persona o unitat de convivència perceptora de l'ajuda.  
c) La persona arrendatària, cessionària o titular del dret d'ocupació de l'habitatge, o qualsevol de les quals en ella tinguen el seu domicili habitual, no ha de tindre parentiu en primer o segon grau de consanguinitat o d'afinitat amb la persona que tinga la condició d'arrendadora o cessionària de l'habitatge, excepte situacions excepcionals ben justificades pels serveis socials. Tampoc podrà ser sòcia o partícip de la persona física o jurídica que actue com a arrendadora o cessionària.  
  
d) No podran ser beneficiàries aquelles persones o unitats de convivència que disposen d'un habitatge en propietat o en règim d'usdefruit, que puguen ocupar després de l'acreditació de la condició de víctima de violència de gènere, o el desnonament del seu habitatge habitual o la consideració d'especialment vulnerable i l'ocupació de la qual siga compatible amb aquestes situacions. Queden, igualment, excloses de les ajudes regulades en les presents bases les persones o unitats de convivència que gaudisquen en règim de lloguer, de cessió d'ús o en qualsevol règim de gaudi temporal admés en dret, d'un habitatge pertanyent al patrimoni públic d'habitatge de qualsevol administració pública o gestionada per aquesta última.  
3. Actuacions subvencionades.  
Les actuacions subvencionades s'estructuren, en funció del seu finançament, de la següent forma:  
a) Actuacions destinades a posar a la disposició de les persones especialment vulnerables enumerades en l'apartat anterior un allotjament o solució residencial immediata.  
L'entitat local podrà destinar les quantitats percebudes per aquest concepte per a abonar qualsevol despesa derivada de l'arrendament, dret d'ús o qualsevol règim d'ocupació temporal de l'immoble necessari per a la seua posada a la disposició dels col·lectius vulnerables esmentats.  
  
A aquest efecte es considera solució residencial la posada a la disposició de les beneficiàries d'un habitatge de titularitat pública o privada, adequada a les seues circumstàncies en termes de grandària, serveis, accessibilitat i localització, per al seu gaudi, de manera individual o compartida, en règim de lloguer, de cessió d'ús, o en qualsevol règim de gaudi temporal admés en dret, respectant, en tot cas, els procediments d'adjudicació d'habitatge que tinguen establits per als parcs d'habitatge de titularitat pública.  
Aquesta solució residencial es fa extensible excepcionalment i provisionalment, si s'acredita que no és possible la posada en disposició d'un habitatge conforme a l'assenyalat en l'apartat anterior, per a qualsevol allotjament o dotació residencial, susceptible de solucionar el problema residencial de les persones víctimes de violència de gènere, víctimes de tràfic amb finalitats d'explotació sexual, víctimes de violència sexual, objecte de desnonament del seu habitatge habitual, sense llar o especialment vulnerables. En tot cas s'hauran de salvaguardar els drets constitucionals a la intimitat i a la llibertat de trànsit de les persones allotjades.  
Es procurarà que ningú visca en habitatges o solucions residencials d'emergència o de transició més temps del necessari per al seu trasllat reeixit a un habitatge o una solució residencial permanent.  
b) Quan no es dispose d'aquesta mena d'habitatge, la concessió d'una ajuda que podrà aplicar-se per al pagament del lloguer o del preu de cessió o ocupació de l'habitatge adequat, de titularitat privada o sobre qualsevol allotjament o dotació residencial susceptible de ser ocupada per les persones beneficiàries citades, en els mateixos règims.  
  
4. Procediment de concessió.  
Les ajudes es concediran en règim de concessió directa, amb la sola acreditació de la condició de persona víctima de violència de gènere, de tràfic amb finalitats d'explotació sexual, de violència sexual, del desnonament o llançament - imminent o ja realitzat - de l'habitatge habitual, de persona sense llar, asilada, refugiada, apàtrida, acolliment al règim de protecció temporal, o altres estatuts de protecció subsidiària, o de la condició de persona especialment vulnerable acreditada pels serveis socials.  
Les beneficiàries d'ajudes dels programes estaran obligades a comunicar immediatament, fins i tot durant la tramitació de la sol·licitud, a l'òrgan competent que estiga realitzant aquesta tramitació o que se li haja reconegut l'ajuda, qualsevol modificació de les condicions que puguen motivar o hagueren motivat tal reconeixement i que poguera determinar la pèrdua sobrevinguda del dret a l'ajuda. La no comunicació d'aquestes modificacions serà causa suficient per a l'inici d'un expedient de reintegrament de les quantitats que pogueren haver-se cobrat indegudament. A aquest efecte, les convocatòries d'ajudes hauran de concretar el termini i el llit pel qual dur a terme aquesta comunicació.  
  
5. Quantia de l'ajuda.  
La quantia de l'ajuda que es concedisca per l'ajuntament o entitat local es determinarà d'acord amb el que es disposa en l'apartat 1 d'aquest article, ateses les circumstàncies personals de la persona beneficiària i de conformitat amb l'informe que, a aquest efecte, s'emeta pels serveis socials, dins dels límits que s'assenyalen a continuació:  
  
a) Podrà concedir-se una ajuda de fins al 100 % de la renda o preu de l'habitatge o solució residencial a gaudir en règim d'arrendament, cessió en ús o en qualsevol règim de gaudi temporal admés en dret amb un màxim, en tot cas, de la renda o preu de cessió establit en l'article 6, apartat 2. b).  
b) Podrà concedir-se una altra ajuda de fins a 200 euros al mes per a atendre les despeses de manteniment, assegurances, comunitat, i subministraments bàsics de l'habitatge o solució residencial, inclosos les despeses d'accés a internet, amb el límit del 100 % d'aquestes despeses. Aquesta ajuda serà compatible amb qualsevol altra ajuda per al mateix objecte amb la limitació de no sumar major import que el cost i amb les limitacions regulades en les disposicions que regulen les altres ajudes, especialment per al cas de les despeses d'accés a internet amb les regulades en el Reial decret 989/2021, de 16 de novembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució del programa d'emissió de bons digitals per a col·lectius vulnerables, en el marc del Pla de Recuperació, Transformació i Resiliència.  
Els serveis socials de l'administració local corresponent hauran d'informar, de manera preceptiva i vinculant, sobre la situació econòmica i social de la unitat de convivència, la seua situació de vulnerabilitat o exclusió social i del seguiment social que procedisca i l'entitat local determinarà la quantia d'aquestes ajudes dins dels límits d'aquest article, atés l'informe dels serveis socials i a les circumstàncies personals de la de la persona beneficiària. Aquesta determinació es podrà fer de manera individualitzada o generalitzada per a supòsits similars.  
  
6. Període subvencionable.  
Les ajudes que concedisquen les entitats locals per a sufragar tant la renda o preu de cessió o ocupació de l'immoble com les despeses esmentades en l'apartat anterior, ho seran per un termini d'1 any, i podran ser aplicats a les despeses reportades durant el període comprés entre l'1 de gener i el 31 de desembre de 2023.  
7. Pagament de les ajudes.  
El pagament de les ajudes per les entitats locals a les persones beneficiàries se subjectarà a les normes comunes que s'establisquen per l'entitat local d'acord amb els següents criteris:  
1r. El pagament corresponent a l'ajuda concedida es realitzarà prèvia justificació de la despesa, si bé podrà anticipar-se el pagament de fins a un 100 % de l'import total de l'ajuda en el moment de la seua concessió sense que siga necessària la prestació de garantia, en virtut del que es disposa en l'article 44, apartat 12.5 de la Llei 9/2022, de 30 de desembre, de pressupostos de la Generalitat per a l'exercici 2023.  
2n. Serà justificació tant del pagament com de la destinació dels fons, la transferència realitzada, rebut bancari domiciliat o ingrés en efectiu en el compte de la persona física o jurídica titular de l'activitat econòmica o de l'immoble sobre la qual recaiga el contracte d'arrendament, de cessió temporal o d'ocupació subscrit.  
En el document acreditatiu de pagament haurà de constar expressament:  
a) La identificació completa de la persona que realitza i rep el pagament, i ha de coincidir, en tot cas, qui el rep amb la persona titular del contracte d'arrendament, cessió d'ús o ocupació de l'immoble i qui el realitza amb la persona beneficiària o perceptora de l'ajuda, excepte casos objecte d'ordres de protecció que incloguen l'anonimització de la víctima del delicte.  
b) L'import de la renda de lloguer de l'habitatge, preu de cessió o del preu d'ocupació de l'immoble.  
c) El concepte pel qual es realitza, amb indicació del mes o període al qual correspon.  
3r. Si la persona beneficiària de l'ajuda no justifica que les ajudes percebudes han sigut destinades al pagament de les rendes de lloguer d'habitatge o del preu de cessió o ocupació de l'immoble, no es realitzarà cap pagament més, sinó que es procedirà a la revocació de l'ajuda i consegüent pèrdua de dret al cobrament de la quantia que reste, així com a l'inici d'expedient de reintegrament per l'import de les ajudes concedides la destinació de les quals no ha sigut justificada amb els interessos legals corresponents.  
4t. L'ajuda podrà ser abonada:  
a) Directament a les mateixes persones beneficiàries de les ajudes.  
b) A les persones física o jurídica arrendadora de l'habitatge per a la seua directa aplicació al pagament del lloguer mitjançant el corresponent descompte i per compte de la persona arrendatària, cessionària o titular del dret d'ocupació.  
8. Publicació de la resolució de concessió.  
D'acord amb l'article 18.3 de la Llei 38/2003, de 17 de novembre, general de subvencions, no serà necessària la publicació de la resolució de concessió de subvencions, per entendre que aquesta publicació pot ser contrària al respecte i salvaguarda de l'honor, la intimitat personal i familiar de les persones físiques, en virtut del que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals.  
9. Compatibilitat de les ajudes.  
Aquesta ajuda serà compatible amb qualsevol altra ajuda per al mateix objecte amb la limitació de no sumar major import que la renda d'arrendament o preu de cessió d'ús o ocupació i amb les limitacions regulades en les disposicions que regulen les altres ajudes, especialment per al cas de les despeses d'accés a internet amb les regulades en el Reial decret 989/2021, de 16 de novembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució del programa d'emissió de bons digitals per a col·lectius vulnerables, en el marc del Pla de Recuperació, Transformació i Resiliència.  
En aquest sentit, aquestes ajudes seran compatibles amb la resta d'ajudes al lloguer del programa de lloguer d'habitatge establides en el Pla Estatal per a l'accés a l'Habitatge 2022-2025, regulat en el Reial decret 42/2022, de 18 de gener que poguera percebre la persona arrendatària per tractar-se de beneficiaris en situacions d'especial vulnerabilitat, sempre que el total de les ajudes no supere el 100 % de l'import del lloguer del mateix període. En cas de superar-ho, si l'ajuda corresponent a aquest programa fora concedida, es reduirà en la quantia necessària fins a complir amb aquest límit.  
10. Exempció de requisits  
De conformitat amb el que es disposa en la disposició transitòria novena de la Llei 1/2015, de 6 de febrer, en la redacció donada per la Llei 9/2019, de 23 de desembre, de mesures fiscals, de gestió administrativa i financera i d'organització de la Generalitat, podran concedir i pagar-se per les administracions públiques ajudes per al pagament de lloguers d'habitatge quan concórreguen raons de caràcter públic, social o humanitari, acreditades mitjançant informe favorable dels serveis socials municipals, a persones o unitats de convivència en situació d'emergència residencial, encara que el titular del contracte o membres de la unitat de convivència no estiguen al corrent en el compliment de les seues obligacions tributàries i davant la seguretat social o tinguen la condició de subjecte deutor per resolució de procedència de reintegrament.  
Igualment, i en tals suposats, les persones beneficiàries de les subvencions podran ser perceptores de quantitats a compte encara que no estiguen al corrent en el compliment de les seues obligacions tributàries i davant la seguretat social, tinguen la condició de subjecte deutor per resolució de procedència de reintegrament o es troben incurses en alguna de les situacions establides en l'apartat 6 de l'article 171 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
Article 7. Pagament de la subvenció a les entitats locals beneficiàries  
  
1. Pagament anticipat  
El pagament de les subvencions que s'atorguen per concessió directa en virtut del present Decret a les entitats locals beneficiàries podrà lliurar-se, una vegada concedides, de forma anticipada, fins al 100 per cent del seu import, sense que siga necessari prestar garantia, en virtut del que es disposa en l'article 44.12.5 de la Llei 9/2022, de 30 de desembre, de pressupostos de la Generalitat per a l'exercici 2023.  
2. Procediment.  
Per al cobrament de les ajudes, l'entitat local beneficiària haurà de presentar formulari normalitzat d'acceptació de l'ajuda concedida degudament emplenat i signat utilitzant el tràmit telemàtic disponible en la pàgina Web de la Vicepresidència Segona i Conselleria d'Habitatge i Arquitectura Bioclimàtica al qual s'accedirà a través del següent enllaç:  
  
https://habitatge.gva.es/va/web/vivienda-y-calidad-en-la-edificacion/ajudes-convocatories-2023/  
L'acceptació i tramitació de les ajudes serà únicament telemàtica en el tràmit establit a aquest efecte; qualsevol presentació realitzada seguint un procediment diferent de l'ací establit o fora del termini, serà inadmesa.  
La tramitació telemàtica requerirà la presentació de sol·licituds, escrits i comunicacions davant el Registre electrònic, que estiguen signats electrònicament mitjançant una signatura electrònica avançada basada en un certificat reconegut, segons el que es disposa en la Llei 39/2015, d'1 d'octubre, així com en el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/va/sede\_certificados).  
3. Documentació.  
Al tràmit telemàtic s'acompanyarà la documentació que s'indica a continuació:  
a) Formulari normalitzat d'acceptació de l'ajuda ben emplenat i signat.  
b) Certificat de l'acord adoptat per l'òrgan competent de l'entitat local en el qual s'expressa la voluntat d'acceptació de l'ajuda concedida i la seua quantia.  
Si la quantia que s'accepta fora inferior a l'ajuda concedida haurà de fer-se així constar en el formulari d'acceptació de l'ajuda i en aquest cas per la Direcció General d'Emergència residencial, Funció Social de l'Habitatge i Observatori de l'Hàbitat i Segregació Urbana resoldrà el procedent minorant la quantia de l'ajuda concedida.  
  
c) Únicament en el cas de ser nou perceptor d'ajudes de la Generalitat o canvi de número de compte bancari, haurà de presentar l'Imprés de domiciliació bancària ben emplenat i signat, designant el compte en la qual es farà l'ingrés de les ajudes.  
L'alta o modificació del compte bancari haurà de ser tramitat de manera telemàtica a través de la seu electrònica de la Generalitat, tràmit PROPER, (https://www.gva.es/va/inicio/procedimientos'id\_proc=22488), de conformitat amb el que es disposa en l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i s'adjuntarà el corresponent justificant acreditatiu de la realització del dit tràmit.  
  
4. Termini.  
El termini per a comunicar l'acceptació de l'ajuda i presentar la documentació indicada en l'apartat anterior per al cobrament serà d'un mes a comptar des de l'endemà de la publicació en el DOGV del present Decret. Transcorregut el citat termini sense que per l'entitat local s'haguera presentat acord d'acceptació de l'ajuda concedida, s'entendrà que renúncia a aquesta, i quedaria la quantia corresponent a la disposició de l'òrgan concedent.  
Si a conseqüència de l'acceptació de l'ajuda per import inferior al concedit en virtut d'aquest Decret o per renúncia d'alguna entitat local beneficiària de l'ajuda concedida es produïra un sobrant de l'import amb què està dotada la present convocatòria, aquesta quantitat serà repartida entre les altres entitats locals beneficiàries mitjançant l'aplicació dels mateixos criteris utilitzats per a la seua concessió.  
  
  
Article 8. Obligacions de les entitats locals beneficiàries  
1. Les entitats locals beneficiàries de les subvencions quedaran subjectes a les obligacions establides en els articles 14 i concordants de Llei 38/2003, de 17 de novembre, general de subvencions, i particularment a:  
a) Facilitar qualsevol document, informació o inspecció que la direcció general competent en matèria d'emergència residencial i funció social considere necessari per al control del compliment dels fins previstos.  
A aquest efecte, per l'entitat local es conservarà i custodiarà els documents originals justificatius de l'actuació realitzada i l'aplicació dels fons rebuts en tant puguen ser objecte de les actuacions de comprovació i control i particularment els informes emesos pels serveis socials municipals acreditatius de la situació de vulnerabilitat de les persones beneficiàries de les ajudes que podrà ser-li requerida en qualsevol moment a fi de comprovar la destinació de l'ajuda.  
b) Sotmetre's a qualsevol actuació de control financer que corresponga a la Intervenció de la Generalitat, en relació amb les ajudes i subvencions concedides.  
c) Comunicar l'obtenció d'altres subvencions o ajudes per a la mateixa finalitat, procedents de qualsevol administració o ens públics o privats, nacionals o internacionals; així com qualsevol incidència o variació que es produïsca en relació amb la subvenció concedida.  
  
d) Complir les obligacions de transparència establides en la legislació bàsica, de conformitat amb el que es disposa en la Llei 2/2015, de 2 d'abril, de la Generalitat, de participació ciutadana de la Comunitat Valenciana, segons denominació atorgada per la disposició final primera de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, i caldrà donar l'adequada publicitat a l'ajuda, especialment als qui són potencials beneficiaris, i a la xarxa d'institucions i organitzacions sense ànim de lucre de suport, com la Xarxa d'Oficines de la Generalitat d'Assistència a les Víctimes del Delicte.  
2. En els procediments de concessió de les ajudes s'observaran, en tot cas, les prescripcions derivades de la Llei orgànica 3/2018, de 5 de desembre, de protecció de dades personals i garantia dels drets digitals, així com Reglament (UE) del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), de manera que les dades personals derivades de situacions de violència de gènere o les dades de salut tindran el màxim nivell de protecció.  
  
Article 9. Justificació per les entitats locals de l'aplicació donada a les subvencions  
1. L'entitat local haurà de justificar fins al 31 de gener de 2024, inclusivament, la despesa subvencionada mitjançant la presentació davant la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'una Memòria, en model normalitzat que podrà descarregar-se de la pàgina web de la Vicepresidència Segona i Conselleria d'Habitatge i Arquitectura Bioclimàtica, aprovada per l'òrgan municipal competent de l'entitat local, que reculla tots les actuacions subvencionables realitzades. El contingut mínim de la memòria serà el següent:  
a) Breu descripció de les actuacions realitzades en cadascun dels programes objecte de la subvenció a favor de les persones beneficiàries d'aquest programa amb indicació dels fonaments adoptats per a la concessió de les ajudes de conformitat amb el que es disposa en l'article 6 d'aquest decret, relatiu a la «Gestió de l'actuació per les entitats locals», en l'apartat 1.  
b) Relació de persones usuàries del programa a les quals se'ls ha dotat d'una solució residencial o a les quals se'ls ha concedit una ajuda econòmica per al pagament de lloguer o del preu d'ocupació de l'immoble, amb indicació del seu DNI, NIE o número de passaport i quantia de l'ajuda i període subvencionat amb indicació de les dates que comprén.  
  
c) Memòria econòmica completa del programa segons les diferents actuacions realitzades.  
d) Objectius aconseguits, quantificats i valorats.  
e) Indicació de l'impacte de gènere que ha tingut les ajudes concedides.  
A la memòria s'adjuntarà un certificat d'obligacions reconegudes per la corporació durant el període subvencionable, subscrit per la persona titular de la intervenció o secretari/ària i amb el vistiplau de la persona titular de l'alcaldia presidència de l'entitat local on es farà constar que les persones beneficiàries compleixen els requisits exigits en aquestes bases i altra normativa de general aplicació per a resultar adjudicatàries de les ajudes.  
2. Si de la presentació de les memòries d'execució de la despesa, es derivaren incompliments en la realització d'aquests per part de l'entitat local, es procedirà a la minoració corresponent i a l'exigència, si és el cas, de devolució d'imports percebuts indegudament.  
  
3. L'incompliment del termini màxim de justificació de les subvencions podrà donar lloc al desistiment sense efectes de l'ajuda, amb exigència, si és el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció.  
  
Article 10. Minoració i reintegrament  
1. Donaran lloc a l'obligació de reintegrar, totalment o parcialment, les quantitats percebudes -així com l'exigència de l'interés de demora des de la data del pagament de la subvenció, fins que s'acorde la procedència del reintegrament d'aquesta- els casos contemplats en l'article 37 de la Llei 38/2003, de 17 de novembre, general de subvencions.  
2. De conformitat amb l'apartat d de l'article 35 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, l'incompliment del que es disposa en la lletra d) de l'article 13 podrà comportar el reintegrament total o parcial de la subvenció concedida, prèvia tramitació del procediment sancionador segons el que es disposa en el títol III del mencionat text legal.  
3. El que es disposa en els apartats anteriors serà aplicable sense perjudici de la possible qualificació dels fets com a infracció administrativa i incoació del procediment sancionador, d'acord amb els articles 52 i següents de la Llei 38/2003, i els articles 173 i següents de la Llei 1/2015, de 6 de febrer, d'hisenda pública, del sector públic instrumental i de subvencions.  
4. Comportarà la pèrdua del dret de cobrament de la subvenció i reintegrament d'aquesta, la comprovació que la subvenció ha sigut destinada a la realització d'una activitat o al compliment d'una finalitat prohibida en el títol VI de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.  
  
Article 11. Notificació a la Comissió Europea  
S'ha remés a la direcció general amb competències en matèria de finançament i fons europeus de la Conselleria d'Hisenda i Model Econòmic la fitxa informativa d'ajudes no subjectes a l'article 107.1 del Tractat de Funcionament de la Unió Europea i la llista de comprovació per a projectes aplicada al cas concret de la transferència objecte de la resolució que es proposa, atés que es considera que no cal la notificació a la Comissió Europea per no ser incompatible amb el mercat interior, en tractar-se d'una contribució pública l'efecte de la qual es limita a compensar la gestió dels serveis i de les infraestructures en l'àmbit de la Comunitat Valenciana sense que afecte els intercanvis comercials entre Estats membres.  
  
Article 12. Règim jurídic  
Aquestes ajudes tenen la consideració de subvencions públiques i es regiran, a més de per el que es disposa en aquest Decret, per la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s'aprova la seua Reglamento de desenvolupament, pel que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Reial decret 42//2022, de 18 de gener, pel qual es regula el Bo Lloguer Jove i el Pla estatal per a l'accés a l'habitatge 2022-2025, i resta de normativa vigent que siga aplicable.  
  
  
DISPOSICIONS FINALS  
  
Primera. Delegació de facultats d'execució  
Es faculta a les persones titulars de les direccions generals competents en emergència residencial i funció social de l'habitatge, i en atenció primària de serveis socials, en l'àmbit de les seues respectives competències, a desenvolupar i executar aquest decret.  
  
Segona. Efectos  
Aquest decret produirà efectes a partir de l'endemà de publicar-se en el Diari Oficial de la Generalitat Valenciana.  
  
Tercera. Recursos  
Contra les bases regulades per aquest decret, que posen fi a la via administrativa, es podrà interposar un recurs potestatiu de reposició, davant el Consell, en el termini d'un mes a partir de l'endemà de la seua publicació, o bé un recurs contenciós administratiu en el termini de dos mesos, a comptar des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa. Així mateix, d'acord amb l'article 44.1 del text legal citat, si bé en els litigis entre Administracions públiques no és possible cap recurs en via administrativa, quan alguna Administració interpose recurs contenciós administratiu contra una altra, podrà requerir-la prèviament perquè anul·le o revoque l'acte, faça cessar o modifique l'actuació material o inicie l'activitat a què estiga obligada.  
  
València, 26 de maig de 2023  
  
El president de la Generalitat  
XIMO PUIG I FERRER  
  
El vicepresident segon del Consell  
i conseller d'Habitatge i Arquitectura Bioclimàtica,  
HÉCTOR ILLUECA BALLESTER  
  
  
ANNEX / ANEXO  
Municipis beneficiaris / Municipios beneficiarios  
  
Municipi Import  
Ademuz 11.325,00 €  
Agost 11.325,00 €  
Agullent 11.325,00 €  
Aielo de Malferit 11.325,00 €  
Alaquàs 55.996,87 €  
Albal 11.325,00 €  
Albatera 18.624,63 €  
Alberic 14.278,01 €  
Alboraia 15.773,41 €  
Alcalà de Xivert 11.325,00 €  
Alcàsser 11.325,00 €  
Alcora, l' 11.325,00 €  
Alcoi 147.543,28 €  
Alcúdia de Crespins, l' 13.306,97 €  
Alcudia de Veo 11.325,00 €  
Alcúdia, l' 12.840,09 €  
Aldaia 92.713,64 €  
Alfafar 52.456,78 €  
Alfarrasí 11.325,00 €  
Alfàs del Pi, l' 34.494,21 €  
Alfauir 11.325,00 €  
Algemesí 70.843,43 €  
Alginet 11.325,00 €  
Alacant 974.883,29 €  
Almàssera 11.325,00 €  
Almassora 23.119,16 €  
Almenara 11.325,00 €  
Almoradí 48.836,51 €  
Almussafes 11.325,00 €  
Alpuente 11.325,00 €  
Alqueries, les 11.325,00 €  
Altea 21.240,10 €  
Alzira 138.999,17 €  
Aspe 131.955,57 €  
Ayora 11.325,00 €  
Banyeres de Mariola 11.325,00 €  
Benaguasil 18.023,61 €  
Benetússer 11.325,00 €  
Benicarló 70.281,90 €  
Benicàssim 11.325,00 €  
Benicolet 11.325,00 €  
Benidorm 75.437,11 €  
Benifaió 11.325,00 €  
Beniparrell 11.325,00 €  
Benissa 11.325,00 €  
Bétera 14.356,12 €  
Biar 11.325,00 €  
Bigastro 11.325,00 €  
Bocairent 11.325,00 €  
Borriana 111.331,36 €  
Borriol 11.325,00 €  
Buñol 11.325,00 €  
Burjassot 110.187,65 €  
Busot 11.325,00 €  
Cabanes 11.325,00 €  
Callosa de Segura 19.367,41 €  
Calp 19.420,18 €  
Campello, el 27.895,98 €  
Camp de Mirra, el 11.325,00 €  
Canals 12.549,06 €  
Canet d'En Berenguer 11.325,00 €  
Carcaixent 21.972,60 €  
Càrcer 11.325,00 €  
Carlet 37.617,99 €  
Casas Bajas 11.325,00 €  
Castalla 11.325,00 €  
Castelló 11.905,10 €  
Castelló de la Plana 221.258,97 €  
Catarroja 30.542,22 €  
Cheste 11.325,00 €  
Chiva 11.325,00 €  
Cocentaina 12.800,74 €  
Cox 11.325,00 €  
Crevillent 36.842,11 €  
Cullera 23.311,71 €  
Dénia 131.436,62 €  
Dolores 13.576,24 €  
El Pinoso 11.325,00 €  
Elche/Elx 294.889,02 €  
Elda 46.517,62 €  
Eliana, l' 11.325,00 €  
Fanzara 11.325,00 €  
Finestrat 11.325,00 €  
Foios 11.325,00 €  
Formentera del Segura 11.325,00 €  
Gandia 320.007,16 €  
Genovés, el 11.325,00 €  
Godella 11.325,00 €  
Guardamar del Segura 18.159,11 €  
Xàbia 23.012,79 €  
Xixona 11.325,00 €  
Llíria 11.325,00 €  
Manises 49.063,02 €  
Massamagrell 18.834,68 €  
Massanassa 11.325,00 €  
Meliana 11.325,00 €  
Mislata 37.169,45 €  
Mogente/Moixent 11.325,00 €  
Moncada 40.229,40 €  
Moncofa 16.672,19 €  
Monforte del Cid 11.325,00 €  
Monòver 61.941,99 €  
Montanejos 11.325,00 €  
Montesinos, Los 11.325,00 €  
Montroi 11.325,00 €  
Muro de Alcoy 11.325,00 €  
Mutxamel 21.478,46 €  
Novelda 49.836,23 €  
Nucia, la 18.386,65 €  
Nules 31.358,31 €  
Oliva 24.196,99 €  
Olleria, l' 11.325,00 €  
Onda 25.379,38 €  
Onil 11.325,00 €  
Ontinyent 34.494,21 €  
Orihuela 112.382,14 €  
Orpesa 11.325,00 €  
Paiporta 48.955,91 €  
Paterna 121.979,67 €  
Peníscola 11.325,00 €  
Petrer 46.713,76 €  
Picanya 15.435,24 €  
Picassent 23.775,10 €  
Pilar de la Horadada 69.405,70 €  
Pobla de Vallbona, la 16.490,57 €  
Pobla Llarga, la 99.516,55 €  
Puçol 14.703,74 €  
Puig de Santa Maria, el 11.325,00 €  
Quart de Poblet 29.618,23 €  
Quatretonda 11.325,00 €  
Real 11.325,00 €  
Requena 15.132,40 €  
Riba-roja de Túria 32.359,90 €  
Ribesalbes 11.325,00 €  
Rocafort 11.325,00 €  
Rojales 21.069,35 €  
Sagunt 122.272,79 €  
San Antonio de Benagéber 11.325,00 €  
San Vicent del Raspeig 140.710,53 €  
Sant Joan d'Alacant 21.658,84 €  
Santa Pola 34.005,90 €  
Sax 11.325,00 €  
Sedaví 11.325,00 €  
Silla 54.534,51 €  
Sollana 20.948,85 €  
Tavernes Blanques 11.325,00 €  
Tavernes de la Valldigna 12.572,38 €  
Teulada 13.271,16 €  
Torrebaja 11.325,00 €  
Torreblanca 11.325,00 €  
Torrent 103.231,65 €  
Torrevieja 132.280,11 €  
Turís 11.325,00 €  
Utiel 12.400,51 €  
València 1.609.074,26 €  
Vall d'Alba 11.325,00 €  
Vall d'Uixó, la 75.113,62 €  
Vallanca 11.325,00 €  
Vilamartxant 17.798,48 €  
Vila-real 62.817,43 €  
Vilavella, la 11.325,00 €  
Vila Joiosa, la 30.846,99 €  
Villena 20.420,17 €  
Vinaròs 57.924,28 €  
Xàtiva 30.249,72 €  
Xirivella 36.586,80 €  
TOTAL 8.167.928,72 €  
  
  
  
Mancomunitats beneficàries  
  
Mancomunidad Importe  
Alto Palancia 30.782,20 €  
Alto Turia 11.325,00 €  
Baix Maestrat 11.325,00 €  
Bajo Segura 51.713,09 €  
Benestar Social de l'Énova 11.325,00 €  
Camp Del Turia 42.625,52 €  
Carraixet 15.515,84 €  
Castello Nord 14.133,35 €  
El Marquesat 14.314,18 €  
El Xarpola 17.284,15 €  
Els Ports 11.325,00 €  
Hoya de Buñol-Chiva 21.393,06 €  
La Baronia 14.503,41 €  
La Canal de Navarres 25.281,31 €  
La Costera-Canal 36.077,00 €  
La Ribera Alta 40.884,74 €  
La Safor 63.797,43 €  
La Serranía 13.356,09 €  
La Vega 55.087,79 €  
La Vid y El Mármol 19.145,89 €  
Les Valls 19.395,56 €  
L'Horta Nord 69.149,61 €  
Marina Alta 118.351,21 €  
Marina Baixa 36.469,12 €  
Mariola 12.714,27 €  
Pego, l'Atzúvia i Les Valls 12.850,15 €  
Plana Alta 11.325,00 €  
Ribera Baixa 16.979,35 €  
Tierra del Vino 13.641,95 €  
TOTAL 832.071,28 €